OpenLLM-France/wikimedia huggingface dataset:
# Facultat d'Humanitats de la Universitat Carolina de Praga

La Facultat d'Humanitats de la Universitat Carolina és una facultat de la Universitat Carolina de Praga, República Txeca.
El seu focus principal són les humanitats i l'antropologia social i cultural, inclosa l'etnomusicologia.
Situat a Libeň, Praga 8, la facultat compta amb 240 professors i uns 2.500 estudiants.

## Referències

* ↑ «Faculty of Humanities, Charles University».
* ↑ Ghosh, Yasar Abu; Himl, Pavel; Stöckelová, Tereza; Storchová, Lucie «Multidisciplinarity as a necessity and challenge: the Department of General Anthropology, Faculty of Humanities, Charles University in Prague (FHS UK)». Learning and Teaching: The International Journal of Higher Education in the Social Sciences, 7, 2, 2014, pàg. 86–89. ISSN: 1755-2273.
* ↑ «Fakulta humanitních studií UK zve na antropologickou konferenci - Novinky» (en txec). www.novinky.cz.
* ↑ «Facts and Figures». FHS UK.

## Enllaços externs

* Pàgina web oficial de la Universitat Carolina de Praga
# Publi Semproni Llong

Publi Semproni Llong (en llatí Publius Sempronius Longus) va ser un magistrat romà del segle ii aC. Formava part de la gens Semprònia i era de la família dels Llong, d'origen plebeu.
Segons diu Titus Livi, va ser pretor l'any 184 aC i va obtenir com a província la Hispània Ulterior.

## Referències

* ↑ Titus Livi. Ab Urbe Condita XXXIX,32,38
# Llengua Aka-bo

Aka-Bo (també conegut simplement com a Bo) és una llengua extingida de les illes Andaman, a l'Índia. Era parlada a la costa centre-oest de l'illa Andaman del nord. El 26 de gener del 2010 va morir als 85 anys Boa Sr que era l'última persona que recordava alguna cosa d'aquest idioma.

## Referències

* ↑ Ethnologue report of Aka-Bo
* ↑ Radcliffe-Brown, Alfred R. (1922). The Andaman Islanders. Cambridge: Cambridge University Press.
* ↑ «GA Community». Vanishing Voices of the Great Andamanese (VOGA). Arxivat de l'original el 2010-02-08. [Consulta: 1r juny 2014].
* ↑ «Obituary for Boa Sr.». Vanishing Voices of the Great Andamanese (VOGA).
# Capella de Sant Fruitós (Sentmenat)

La Capella de Sant Fruitós és una obra capella del municipi de Sentmenat (Vallès Occidental) que forma part de l'Inventari del Patrimoni Arquitectònic de Catalunya.

## Descripció

És una capella romànica d'una sola nau i absis en forma de semicircumferència. La construcció dels murs és de pedra i morter. La nau, engendrada per un arc apuntat, està coberta amb volta de canó seguit. La capella s'il·lumina per tres finestres, una d'arc de mig punt centrada a l'absis i dues de circulars, situades als murs de migdia i de ponent. La porta d'accés, totalment modificada, es troba al mur de migdia.

## Història

La capella es troba dalt de la carena que va del Pla a Sentmenat, sortint pel carrer de Clament Honet que segueix la Serra de Dalt a l'extrem nord de Sentmenat, al costat de la casa de Can Fruitós. Aquest edifici primitiu data del 1065. La restauració més notable va ser al segle xviii, tot i que n'han existit d'altres tant anteriors com posteriors. Tant l'absis com tota la planta són romànics.
En els primers anys del segle xi, hi ha constància de l'existència d'una torre construïda al llarg de la Vall d'Aiguasma, nom antic del riu que baixa del castell de Guanta. En un document de l'any 1065, ja apareix l'existència de la capella. L'any 1113, el senescal Guillem i els seus fills van fer donació de l'església i del cementiri de Sant Fruitós a Santa Maria de Solsona.

## Referències

* 1 2 3 4 5 6 7 8 9 «Capella de Sant Fruitós». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Miargirita

La miargirita és un mineral de la classe dels sulfurs. Va ser descoberta l'any 1824 en una mina del districte de Freiberg, a la serralada dels Muntanyes Metal·líferes en l'estat de Saxònia (Alemanya). Rep el seu nom del grec meion, menor, i argiros, argent, per tenir menor contingut en plata que la pirargirita, mineral amb el qual sovint es confon.

## Característiques

Químicament és un sulfur doble d'argent, antimoni. És polimorfa amb la baumstarkita i amb la cuboargirita, dos minerals que tenen la mateixa fórmula (AgSbS₂) que la miargirita, però mentre aquesta cristal·litza en el sistema monoclínic, la baumstarkita ho fa en el sistema cristal·lí triclínic i la cuboargirita en el sistema cúbic. Sovint forma cristalls estriats amb reflexos interns de color vermell fosc. Els cristalls són difícils d'orientar i sovint es formen boles de cristalls de pocs centímetres. A més dels elements de la seva fórmula, sol portar impureses de ferro i arsènic. Pot ser usada com a mena de plata.
Segons la classificació de Nickel-Strunz, la miargirita pertany a «02.HA: Sulfosals de l'arquetip SnS, Amb Cu, Ag, Fe (sense Pb)» juntament amb els següents minerals: calcostibita, emplectita, berthierita, garavellita, clerita, aramayoïta i baumstarkita.

## Formació i jaciments

La miargirita es forma mitjançant l'alteració hidrotermal a baixa temperatura, en filons de jaciments de minerals sulfurs rics en argent. Sol trobar-se associada a altres minerals com: baumstarkita, proustita, pirargirita, polibasita, plata nativa, galena, esfalerita, pirita, quars, calcita o barita.

## Referències

* ↑ «Miargiryte» (en anglès). Mindat. [Consulta: 12 novembre 2014].
* ↑ «Baumstarkite» (en anglès). Mindat. [Consulta: 12 novembre 2014].
* ↑ «Cuboargyrite» (en anglès). Mindat. [Consulta: 12 novembre 2014].
# Província de Barletta-Andria-Trani

La província de Barletta-Andria-Trani és una província que forma part de la regió de la Pulla a Itàlia. Va ser instituïda l'any 2004 i va entrar en funcions el 2009. Les seves capitals són les ciutats de Barletta, Andria i Trani.
La província limita al nord-oest amb la província de Foggia, al nord-est amb el mar Adriàtic, a l'est amb la ciutat metropolitana de Bari i al sud amb la província de Potenza (Basilicata).
Té una àrea de 1.542.95 km², i una població total de 392.969 hab. (2016). Hi ha 10 municipis a la província.

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* Plana oficial (italià)
# Francesc Barjau i Pons

Francesc de Paula Barjau i Pons (Manresa, Bages, 8 de maig de 1852 — Barcelona, 19 de gener de 1938) fou un hebraista català, acadèmic de l'Acadèmia de Bones Lletres de Barcelona
Es va llicenciar en filosofia i lletres a la Universitat de Barcelona en 1876 i es va doctorar en 1880. El 1885 va treballar a la universitat com a professor auxiliar en la càtedra de Joaquim Rubió i Ors. En 1895 va obtenir per oposició la càtedra d'hebreu a la Universitat de Sevilla, que va ocupar fins a 1904, quan va obtenir la mateixa càtedra a la Universitat de Barcelona, que va mantenir fins que es jubilà el 1922.
El 1916 fou admès com a acadèmic de número a l'Acadèmia de Bones Lletres de Barcelona, i va ingressar amb un estudi sobre el rabí Yeda'ya Hapenini. Va morir a Barcelona el 19 de gener de 1938, víctima d'un bombardeig quan passejava per l'avinguda Diagonal acompanyat per una de les seves filles.

## Referències

* ↑ «Francesc Barjau i Pons». Gran Enciclopèdia Catalana. Barcelona: Grup Enciclopèdia Catalana.
* ↑ Antonio Palomeque Torres. Aportación al estudio de la Facultad de Filosofía y Letras de la Universidad de Barcelona en el primer decenio del siglo XX. Universitat de Barcelona, 1982, p.152.
# Gaig de Stresemann

El gaig de Stresemann (Zavattariornis stresemanni) és una espècie d'ocell de la família dels còrvids (Corvidae) i única espècie del gènere Zavattariornis. Habita zones arbustives i sabanes del sud d'Etiòpia.
# Ben Gastauer

Ben Gastauer (Dudelange, 14 de novembre del 1987) és un ciclista luxemburguès professional des del 2010 fins al 2021. Ha aconseguit diferents Campionats nacionals en categoria sub-23 i el Tour de l'Alt Var de 2015.

## Palmarès

* 2006
** Campió de Luxemburg en ruta sub-23
* 2007
** Campió de Luxemburg en ruta sub-23
* 2008
** Campió de Luxemburg en contrarellotge sub-23
** 1r a la Ruta d'Or
* 2009
** Campió de Luxemburg en ruta sub-23
** Campió de Luxemburg en contrarellotge sub-23
** 1r del Tour del País de Savoia i vencedor d'una etapa
* 2015
** 1r del Tour de l'Alt Var i vencedor d'una etapa

### Resultats al Giro d'Itàlia

* 2011. 88è de la classificació general
* 2012. 67è de la classificació general
* 2013. 51è de la classificació general
* 2017. 29è de la classificació general
* 2019. 79è de la classificació general
* 2020. Abandona (8a etapa)

### Resultats a la Volta a Espanya

* 2012. 81è de la classificació general
* 2013. 65è de la classificació general
* 2018. 36è de la classificació general

### Resultats al Tour de França

* 2014. 21è de la classificació general
* 2015. Abandona (11a etapa)
* 2016. 61è de la classificació general
* 2017. 37è de la classificació general

## Referències

* ↑ «Ben Gastauer mettre un terme à sa carrière en fin de saison» (en francès). Velo-Club.net, 17-12-2021. [Consulta: 4 març 2022].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Profunditat (desambiguació)

«Profunditat» té aquests significats:
* Profunditat, distància d'un element respecte a un pla de referència
* Profunditat, sensació o percepció de la profunditat, habilitat visual de percebre el món en tres dimensions
* Profunditat de camp, espai que hi ha entre dos punts, pròxim i llunyà
* Profunditat de color, quantitat de bits d'informació necessaris per representar el color d'un píxel en una imatge digital
* Profunditat de passada, amplada de tall que té una eina de torn o de fresadora
* Profunditat d'un cràter
* Timó de profunditat, superfície estabilitzadora a la part del darrere d'una aeronau que controla la seva orientació
* Càrrega de profunditat, arma contra submarins
# Les mutacions

Les mutacions (títol original: The Freakmaker) és una pel·lícula britànica dirigida per Jack Cardiff, estrenada el 1974. Ha estat doblada al català.

## Argument

Un grup d'estudiants està a punt de ser segrestat per un professor, un científic boig que pretén utilitzar-los com a cobais. El seu objectiu és investigar l'encreuament entre els éssers humans i les plantes.

## Repartiment

* Donald Pleasence: el Professor Nolter
* Tom Baker: Lynch
* Brad Harris: Brian Redford
* Julie Ege: Hedi
* Michael Dunn: Burns
* Scott Antony: Tony
* Jill Haworth: Lauren
* Olga Anthony: Bridget
* Lisa Collings: la prostituta
* Joan Scott: la propietària
* Toby Lennon: Tramp
* John Wireford: El policia
* Eithne Dunne: la infermera
* Tony Mayne: el nan Tony
* Molly Tweedlie: la nana Molly

## Al voltant de la pel·lícula

* Les mutacions és el darrer film dirigit per Jack Cardiff.
* Per al paper del professor Nolter, la producció havia pensat primer de tot amb l'actor Vincent Price, però no aconsegueix tancar un acord amb el seu agent.
* La pel·lícula va sortir a les sales als Estats Units i al Regne Unit amb el títol The Mutacions , contra la voluntat del productor i guionista Robert D. Weinbach que desitjava titular-la The Freakmaker .

## Referències

* ↑ esadir.cat. Les mutacions. esadir.cat.
* ↑ «The mutations». The New York Times.

## Enllaços externs

* Crítica DevilDead
# Can Vernis (Arenys de Munt)

Can Vernis és un edifici d'Arenys de Munt (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'un habitatge unifamiliar envoltat de jardí. Consta de planta baixa i pis. Les obertures estan emmarcades per rajoles de ceràmica de color blau i blanc, que també són presents en la tanca de la finca. La casa està coronada per una balustrada amb dos pilars a la part central que emmarquen un cos massis semicircular amb un medalló al centre en el qual hi apareix la data de construcció.

## Referències

* ↑ «Can Vernis». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Mike Hartmann

Mike Hartmann (Heidenheim an der Brenz, 5 d'agost de 1983) és un pilot de motocròs i enduro alemany, Campió d'Europa d'aquesta darrera disciplina el 2004 i múltiple Campió d'Alemanya.
    A 1 de gener de 2010

## Trajectòria esportiva

Hartmann començà la seva carrera ben aviat, a 10 anys, debutant el 1993 amb una Kawasaki de 60 cc al Campionat d'Alemanya i al del Sud d'Alemanya de motocròs, acabant-hi cinquè i quart respectivament. L'any següent va ser segon en el campionat alemany i cinquè en el del Sud d'Alemanya, essent nomenat Esportista de l'Any a la seva ciutat natal.
A partir de 1995, Hartmann pilotà una Kawasaki 80 i acabà tercer en el campionat alemany i segon en el del Sud d'Alemanya. L'any següent repetí el tercer lloc en el campionat del sud d'Alemanya. També va participar en la Copa de Motocròs ADAC (Automòbil Club d'Alemanya). El 1997 va ser Campió de Baden-Württemberg i el 1998 canvià a KTM, passant a pilotar les seves motocicletes de 125 i de 250 cc. El mes d'agost del 2001 patí una lesió al genoll que el mantingué apartat de la competició una temporada. Ja recuperat, participà en el Gran premi d'Alemanya puntuable per al Campionat del Món de motocròs, celebrat a Gaildorf, i va debutar en la disciplina de l'enduro.
El 2002 aconseguí el segon lloc en el Campionat d'Alemanya d'enduro en categoria 125 cc i el novè lloc en el Campionat d'Europa, a banda del segon al Campionat de Württemberg. L'any següent, 2003, va acabar tercer en el Campionat d'Alemanya i novè en el Campionat del Món. A més a més, formant part de l'equip alemany per al Junior Trophy acabà quart als ISDE celebrats al Brasil. El 2004 fou el seu millor any fins ara, esdevenint Campió de Württemberg, Alemanya i Europa júnior de 125 cc. Entre el 2005 i el 2008 va ser Campió d'Alemanya d'enduro E1 i acabà cinquè, tercer i segon al Campionat del Món d'enduro. El 2006, formant part de l'equip alemany al Junior Trophy repetí el quart lloc als ISDE, aquest cop celebrats a Taupo, Nova Zelanda.
El 2009 va guanyar el Campionat d'Alemanya en categoria E2.

## Enllaços externs

* Notícies sobre Mike Hartmann al Web uwe-theilacker.de (alemany)
# Cal Rossell (l'Arboç)

Cal Rossell és una obra de l'Arboç (Baix Penedès) inclosa a l'Inventari del Patrimoni Arquitectònic de Catalunya.

## Descripció

Casa formada per l'edificació antiga, un magatzem a la dreta i el celler a l'esquerra, datat del 1870. La façana antiga actualment és emblanquinada. Consta de dues plantes. La planta baixa, amb una portalada d'arc de mig punt dovellat, on es pot observar la data de 1698 i una finestreta a l'esquerra. La planta principal té tres finestres, la del mig més gran, i un rellotge de sol a la banda esquerra.

## Referències

* ↑ «Cal Rossell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Ben Gibson

Benjamin James Gibson (15 de gener de 1993) és un futbolista professional anglès que juga de defensa pel Burnley FC de la Premier League.

## Referències

* ↑ «Ben Gibson». Barry Hugman's Footballers.
* ↑ «Ben Gibson». AFS Enterprises. [Consulta: 4 gener 2018].
# Proflavina

La proflavina, també dita diaminoacridina, és un derivat de l'acriflavina, un desinfectant bacteriostàtic contra molts bacteris gram-positius. S'ha utilitzat en forma de sals de dihidroclorur i hemisulfat com a antisèptic tòpic, i antigament s'utilitzava com a antisèptic urinari.
També se sap que la proflavina té un efecte mutagènic sobre l'ADN per intercalació entre parells de base d'àcids nucleics. Es diferencia de la majoria dels altres components mutagènics, ja que provoca delecions de parells basals o insercions de parelles basals i no substitucions. En presència de llum, la proflavina pot induir trencaments de doble cadena en l'ADN.
La proflavina absorbeix fortament a la regió blava a 445 nm (en aigua a pH 7) amb un coeficient d’extinció molar de c. 40.000.

## Referències

* ↑ Denny «Acridine Derivatives as Chemotherapeutic Agents». Current Medicinal Chemistry, 9, 18, 2002, pàg. 1655–65. DOI: 10.2174/0929867023369277. PMID: 12171548.
* ↑ Gatasheh, Mansour K; Kannan, S; Hemalatha, K; Imrana, N «Proflavine an acridine DNA intercalating agent and strong antimicrobial possessing potential properties of carcinogen». Karbala International Journal of Modern Science, 3, 4, 2017, pàg. 272–278. DOI: 10.1016/j.kijoms.2017.07.003.
* ↑ Sarre, Peter J. «The Diffuse Interstellar Bands: A Major Problem in Astronomical Spectroscopy». Journal of Molecular Spectroscopy, 238, 1, 2006, pàg. 1–10. arXiv: astro-ph/0608113. Bibcode: 2006JMoSp.238....1S. DOI: 10.1016/j.jms.2006.03.009.
# Lieja-Bastogne-Lieja 1929

La Lieja-Bastogne-Lieja 1929 fou la 19a edició de la clàssica ciclista Lieja-Bastogne-Lieja. Es va disputar el 9 de maig de 1929 sobre un recorregut de 231 km i fou guanyada pel belga Alfons Schepers, que s'imposà a l'esprint als seus quatre companys d'escapada. Els també belgues Gustave Hombroeckx i Maurice Raes completaren el podi.

## Classificació final

| | Ciclista | Temps |
| 1 | Alfons Schepers (BEL) | 8h 45' 25" |
| 2 | Gustave Hombroeckx (BEL) | m. t. |
| 3 | Maurice Raes (BEL) | m. t. |
| 4 | Constant Struyven (BEL) | m. t. |
| 5 | Camille Degraeve (BEL) | m. t. |
| 6 | Georges Laloup (BEL) | + 1'57" |
| 7 | Marcel Houyoux (BEL) | + 1'57" |
| 8 | Albert Herman (BEL) | + 1'57" |
| 9 | Prosper Delobelle (BEL) | + 1'57" |
| 10 | Henri Lepine (BEL) | + 1'57" |

## Referències

* ↑ «Liège-Bastogne-Liège». cyclebase.nl. [Consulta: 1r març 2016].
* ↑ «Liège - Bastogne - Liège». sitiodeciclismo.net. [Consulta: 1r març 2016].
* ↑ «Liège-Bastogne-Liège». museociclismo.it. [Consulta: 1r març 2016].
* ↑ «Cyclisme sur route - Liège - Bastogne - Liège 1929». les-sports.info. [Consulta: 1r març 2016].

## Enllaços externs

* Lloc web oficial (francès)(anglès)
# Can Vergés (Premià de Dalt)

Can Vergés és una masia gòtica de Premià de Dalt (Maresme) protegida com a bé cultural d'interès local.

## Descripció

Masia formada per una planta baixa, pis i golfes, coberta per una teulada de dos vessants amb el carener perpendicular a la façana. Ha estat completament reformat, encara que conserva l'estructura original, amb la galeria d'arquets de mig punt a les golfes.
L'únic element arquitectònic que es conserva del segle xv és la finestra gòtica central, amb els brancals, ampit i llinda de pedra, aquesta última treballada en forma d'arc conopial lobulat i les impostes esculpides.

## Referències

* 1 2 «Can Vergés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Michael Anagnos

Michael Anagnos —inicialment Michael Anagnostopoulos— (1837-1906) fou un pedagog grec educador d'invidents nascut a Papigo, regió de l'Epir, un poble molt petit l'extrem nord-oest de Grècia prop de Janina, de família camperola. Va estudiar filosofia a Atenes, a la universitat, i va treballar com a periodista i editor per Etno Fylax. Es va oposar l'autoritarisme del rei Otó I de Grècia i fou un “paladí” de la independència grega.
El 1867 va conèixer a Samuel Gridley Howe, que estava en el seu segon viatge important a Grècia, aquest cop per distribuir diners pels cretencs per donar suport a la seva revolució. Howe el va convidar a visitar els Estats Units per ajudar-lo amb l'Escola Perkins per a Cecs (de Massachusetts) i ensenyar grec a la seva filla Julia Howe Romana. El 1870 es va casar amb Julia Anagnos Romana i va ser nomenat per succeir a Howe a Perkins quan aquest va morir el 1876. Va dirigir la institució fins a la seva mort el 1906. Va ser un gran benefactor de Papigo i l'Epir. Va desplegar el primer jardí d'infància per a nen cecs en tot el món a més de fundar o finançar diverses escoles per a cecs a Amèrica.
Anagnos va tenir un paper decisiu en l'inici de la catedral ortodoxa de Boston, en diverses organitzacions greco-americanes de Boston i a la Unió Panhel·lènica, que va ser el primer grup a nivell nacional dels grecs a Amèrica. La seva importància llegendària l'estableix com un dels grecs més importants que mai va viure a Boston.

## Referències

* El llegendari Anagnos
# Miquel Vilatimó i Costa

Miquel Vilatimó i Costa (Vic, Osona, 1890 – Tarragona, 1936) va ser un filòsof i professor universitari català. Fou proclamat màrtir i beat per l'Església catòlica a la Beatificació de Tarragona.
Estudià al seminari de Vic i a la Universitat Catòlica de Lovaina. S'ordenà sacerdot el 1913. Durant la primera guerra mundial interrompé els estudis i col·laborà amb el cos de sanitat de l'exèrcit belga, però ben aviat s'incorporà al Seminari de Vic, com a professor d'Ètica, de Dret Natural i de Sociologia. El 1920 es doctorà en Filosofia per Universitat Catòlica de Lovaina. De retorn a Catalunya es reincorporà a la seva càtedra del Seminari, on impartí Metafísica. Poc després obtingué la càtedra de psicologia en la Universitat Pontifícia de Tarragona (1923). Amplià estudis a Alemanya (1933), on denuncià el cas de Teresa Neuman i projectà un viatge, fallit, a l'URSS.
Col·laborà en les revistes la Gazeta de Vich, Analecta Sacra Tarraconensia, Catalunya Social i el diari de Tarragona La Cruz.

## Obra

* Les noves actituds del socialisme en la transformació d'Europa (Balmesiana, Vic, 1919)
* El sindicalismo. Sus errores y sus peligros (Balmesiana, Vic, 1921).

## Referències

* ↑ Cf. SALARICH I TORRENTS, Miquel S., S. YLLA-CATALÀ I GENÍS, Miquel. Vigatans il·lustres. Vic, Patronat d'Estudis Osonencs, 1983, Osona a la Butxaca, 5-6.
* ↑ Cf.ROVIRÓ I ALEMANY, Ignasi. Diccionari de filòsofs, teòlegs i mestres del seminari de Vic (1749 – 1968). Vic, Patronat d'Estudis Osonencs, 2000, Osona a la butxaca 22 – 23.
# Calamares

Calamares és un instal·lador de sistemes independent, accessible, de codi obert i modular per a distribucions de GNU/Linux. Proporciona xifratge de disc i compatibilitat amb arxius d'intercanvi. Fou creat en C++, Python i Qt com a iniciativa de desenvolupadors de KDE i de distribucions com Netrunner, KaOs, Kubuntu, Manjaro o Fedora.

## Referències

* ↑ Albert, Jose. «Rhino Linux 2023.1: ¡A disfrutar de la primera versión estable!». Ubunlog, 08-08-2023. [Consulta: 11 gener 2024].
* ↑ J.Pomeyrol. «Para la linuxera y el linuxero, Calamares 1.0 - MuyLinux». Muy Linux, 03-02-2015. [Consulta: 11 gener 2024].
* ↑ «Calamares 1.0 Distribution-Independent Installer Framework Released». Phoronix. [Consulta: 11 gener 2024].
# Madoka Haji

Madoka Haji (櫨 まどか, 8 de juliol de 1988) és una futbolista japonesa.

## Selecció del Japó

Va debutar amb la selecció del Japó el 2017. Va disputar 7 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2017 | 6 | 0 |
| 2018 | 1 | 0 |
| Total | 7 | 0 |

## Referències

* ↑ 2017, 2018 Japan Football Association(japonès)

## Enllaços externs

* Madoka Haji, Fitxa a Soccerway
# Bharat Rashtra Samithi

Bharat Rashtra Samithi és un partit polític de l'Índia de l'estat de Telangana, sorgit d'una escissió del Telegu Desam dirigida per K. Chadrashekar Rao el 2001. El 2004 es va aliar al Partit del Congrés i va obtenir 26 escons a l'estat (Andhra Pradesh) i 5 a nivell federal. El 2006 quan el Congrés va desestimar un estat separat li va retirar el suport, probablement sota les amenaces dels naxalites. El 2009 va integrar la Gran Aliança amb el Telegu Desam i va absorbir al petit partit Talli Telangana de l'actriu Vijayshanti, però només va obtenir 10 escons estatals i 2 federals; va fer aliança llavors amb l'Aliança Nacional Democràtica dirigida pel Bharatiya Janata.
La bandera es rosa fosc amb el mapa de Telangana y els seus districtes en línies negres. El Telangana State Demand, que reclamava la formació de l'estat estava promogut pel Telangana Rashtra Samithi, i la seva bandera era horitzontal partida de rosa i verd amb el mapa de l'estat al mig (amb cada districte d'un color diferent).

## Referències

* ↑ «List of Political Parties and Election Symbols main Notification Dated 18.01.2013». India: Election Commission of India, 2013. [Consulta: 9 maig 2013].